**DĖL SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2019 m. balandžio 26 d. Nr. TS-

Rokiškis

Vadovaudamasi Vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, atsižvelgdama į viešosios įstaigos „Gelbėkit vaikus“ Rokiškio vaikų dienos centro ir Kaimo bendruomenės „Pakriauna“ 2019 m. balandžio 11 d. prašymus bei asociacijos Maltos ordino pagalbos tarnybos 2019 m. balandžio 9 d. prašymą Nr. S-19/117, Rokiškio rajono savivaldybės taryba nusprendžia,

1. Perduoti laikinai, 10 metų, neatlygintinai valdyti ir naudotis panaudos pagrindais, savivaldybei nuosavybės teise priklausantį turtą, kuris skirtas panaudos gavėjų įstatuose nurodytai veiklai vykdyti bei projektui „Rokiškio rajono bendruomeninių vaikų globos namų ir vaikų dienos centrų tinklo plėtra“ įgyvendinti:

1.1. 171,28 kv. m bendro ploto patalpas (patalpų numeriai 1-57, 1-58, 1-59, 1-60, 1-61, 1-63, 1-64, 1-65, 1-66, 1-67, 1-68, 1-69) mokyklos pastate (unikalus Nr. 7396-2004-2015, adresas Panemunio g. 25A, Pandėlys, Rokiškio r. sav.) – viešajai įstaigai „Gelbėkit vaikus“ Rokiškio vaikų dienos centrui (kodas 173260548);

1.2. 120,06 kv. m bendro ploto patalpas (patalpų numeriai 1-36, 1-37, 1-38, 1-41, 1-42, 1-43, 1-44, 1-45, 1-47, 1-48, 1-50) lopšelio-darželio pastate (unikalus Nr. 7398-9001-0016, adresas Tekstilininkų g. 5, Juodupė, Rokiškio r. sav.) – viešajai įstaigai „Gelbėkit vaikus“ Rokiškio vaikų dienos centrui (kodas 173260548);

1.3. 140,40 kv. m bendro ploto patalpas (patalpų numeriai 1-13, 1-14, 1-15, 1-29, 1-30) mokyklos pastate (unikalus Nr. 4400-0110-2429, adresas Sartų g. 19, Kriaunų k., Kriaunų sen., Rokiškio r. sav.) – asociacijai Maltos ordino pagalbos tarnybai (kodas 190740859);

1.4. 70,54 kv. m bendro ploto patalpas (patalpų numeriai 1-3, 1-6, 1-7) mokyklos pastate (unikalus Nr. 4400-0703-0350, adresas Pakriaunių g. 15, Pakriaunių k., Obelių sen., Rokiškio r. sav.) – asociacijai kaimo bendruomenei „Pakriauna“ (kodas 300014889).

2. Įgalioti Rokiškio rajono savivaldybės administracijos direktorių pasirašyti 1 punkte nurodyto savivaldybės turto panaudos sutartis.

1. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“**

**AIŠKINAMASIS RAŠTAS**

2019-04-15

**Parengto sprendimo projekto tikslai ir uždaviniai.**

Suteikti asociacijai Maltos ordino pagalbos tarnybai, viešajai įstaigai „Gelbėkit vaikus“ Rokiškio vaikų dienos centrui ir asociacijai Kaimo bendruomenei „Pakriauna“ panaudos pagrindais laikinai neatlygintinai valdyti ir naudotis savivaldybei nuosavybės teise priklausančias patalpas.

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.

**Sprendimo projekto esmė.**

Vadovaujantis Vietos savivaldos įstatymu, Valstybės ir savivaldybių turto valdymo, naudojimo ir disponavimo juo įstatymu bei Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, sprendimą dėl savivaldybės nekilnojamojo turto perdavimo panaudos pagrindais valdyti ir naudoti asociacijoms ir viešosioms įstaigoms priima savivaldybės taryba.

Asociacija „Gelbėkit vaikus“ Rokiškio vaikų dienos centras prašo suteikti panaudos pagrindais valdyti ir naudoti dalį patalpų, esančių Pandėlio gimnazijos ir Juodupės lopšelio-darželio patalpose; Maltos ordino pagalbos tarnyba prašo patalpų, esančių Rokiškio senamiesčio progimnazijos Kriaunų ikimokyklinio ir pradinio ugdymo skyriaus patalpose; kaimo bendruomenė „Pakriauna“ prašo patalpų, kurios anksčiau panaudos sutartimi priklausė bendruomenei, tačiau šiuo metu sutartys pasibaigusios. Minėtos organizacijos yra savivaldybės administracijos partnerės vykdant 2014−2020 m. Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1 CPVA-V-427 „Institucinės globos pertvarka: investicijos į infrastruktūrą“ projektą „Rokiškio rajono bendruomeninių vaikų globos namų ir vaikų dienos centrų tinklo plėtra“. Projekto finansavimo sąlyga – partneriai turi teisėtai valdyti turtą, kuriame bus vykdomos veiklos – veiks vaikų dienos centrai.

Turto valdytojai pateikė sutikimus dėl patalpų perdavimo (pridedama), todėl siūloma leisti laikinai, 10 metų, neatlygintinai valdyti ir naudotis panaudos pagrindais savivaldybei nuosavybės teise priklausantį turtą, kuris bus skirtas panaudos gavėjų įstatuose nurodytai veiklai vykdyti bei projektui „Rokiškio rajono bendruomeninių vaikų globos namų ir vaikų dienos centrų tinklo plėtra“ įgyvendinti.

**Galimos pasekmės, priėmus siūlomą tarybos sprendimo projektą:**

**teigiamos** – nevyriausybinės organizacijos galės įkurti naujus ar plėsti jau veikiančius vaikų dienos centrus, rajone bus suteikiama daugiau socialinių paslaugų vaikams, į jų ugdymą įtraukiami tėvai, bendruomenės;

**neigiamos** – nebus.

**Kokia sprendimo nauda Rokiškio rajono gyventojams.**

Rokiškio rajono gyventojai galės naudotis dienos centrų teikiamomis paslaugomis.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėjo pavaduotoja Violeta Bieliūnaitė-Vanagienė